CELEX: 62016TN0038
Language: mt
Date: 2016-01-28 00:00:00
Title: Kawża T-38/16: Rikors ippreżentat fit-28 ta’ Jannar 2016 – EEB vs Il-Kummissjoni

4.4.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 118/34
            
         Rikors ippreżentat fit-28 ta’ Jannar 2016 – EEB vs Il-Kummissjoni
   (Kawża T-38/16)
   (2016/C 118/38)
   Lingwa tal-kawża: l-Ingliż
   
      Partijiet
   
   
      Rikorrenti: European Environmental Bureau (EEB) (Brussell, il-Belġju) (rappreżentant: B. Kloostra, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tal-Kummissjoni tad-19 ta’ Novembru 2015 bir-referenza Ares (2015) 5212500 li tikkonferma d-deċiżjoni tagħha tal-14 ta’ Settembru 2015 bir-referenza Ares (2015) 3790389 fejn il-Kummissjoni ħadet deċiżjoni supplimentari fuq talba għal informazzjoni tat-3 ta’ Frar 2015, ippreżentata minn EEB; u
            
         
               —
            
            
               tikkundanna lill-Kummissjoni għall-ħlas tal-ispejjeż tal-proċeduri.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv huwa bbażat fuq l-allegat żball manifest rigward id-determinazzjoni tas-suġġett tar-rikors inizjali u, konsegwentement, il-ksur tal-obbligu tal-Kummissjoni sabiex teżamina l-imsemmi rikors b’mod komplet u l-ksur tal-Artikoli 6(2), 7 u 8 tar-Regolament 1049/2001.
            
         
               2.
            
            
               It-tieni motiv huwa bbażat fuq ksur allegat tad-dmir li jingħataw raġunijiet.